laion/Wikipedia-Exotic huggingface dataset:
টেলিগ্রাফ মিডিয়া গ্রুপ

টেলিগ্রাফ মিডিয়া গ্রুপ লিমিটেড (টিএমজি; পূর্বে টেলিগ্রাফ গ্রুপ) হল দ্য ডেইলি টেলিগ্রাফ এবং সানডে টেলিগ্রাফ সংবাদপত্রদ্বয়ের স্বত্বাধিকারী প্রতিষ্ঠান। এটি প্রেস হোল্ডিংসের একটি সহযোগী প্রতিষ্ঠান। ডেভিড ও ফ্রেডেরিক বার্কলে নামের দুই ভাই ২০০৪ সালে ৩০ জুলাইয়ে কয়েক মাস ধরে তীব্র বিডিং এবং মামলা করার পর কানাডিয়ান/আমেরিকান ব্যবসায়ী কনরাড ব্ল্যাক নিয়ন্ত্রিত কানাডার টরন্টোর হোলিঞ্জার ইনকর্পোরেটেড নামক সংবাদপত্র গ্রুপ থেকে এই গ্রুপটি অধিগ্রহণ করেছিলেন। ২০১৫ সালে, টিএমজি ৫১ মিলিয়ন পাউন্ড অপারেটিং মুনাফা করেছে। দ্য গার্ডিয়ানের কাছে ফাঁস হওয়া অনিরীক্ষিত অ্যাকাউন্ট অনুসারে, করের আগে মুনাফা ৪৭ মিলিয়ন পাউন্ড ছিল এবং ২০১৬ সালের ৩ জানুয়ারি পর্যন্ত ৫৩ সপ্তাহের জন্য টার্নওভার ছিল ৩১৯ মিলিয়ন পাউন্ড। যদি এই পরিসংখ্যানগুলি সঠিক হয়, তবে এটি উভয় অ্যাকাউন্টে ২০১৪ এর মাত্রা থেকে বৃদ্ধি পেয়েছে। টেলিগ্রাফ মিডিয়া গ্রুপ একটি মাল্টিমিডিয়া নিউজ কোম্পানি হিসেবে কাজ করে। হোল্ডিং মুদ্রিত এবং বৈদ্যুতিন সংস্করণে দৈনিক এবং সাপ্তাহিক প্রকাশনা প্রকাশ করে। এগুলো রাজনীতি, মৃত্যু, খেলাধুলা, অর্থ, জীবনধারা, ভ্রমণ, স্বাস্থ্য, সংস্কৃতি, প্রযুক্তি, ফ্যাশন এবং গাড়ির খবর সরবরাহ করে থাকে। মারডক ম্যাকলেনান সিইও। সারাহ ক্রম্পটন ডেইলি টেলিগ্রাফের শিল্প বিভাগের প্রধান সম্পাদক। জিম ফ্রিম্যান সেলস ডিরেক্টর। ডেভিড কিং সিইও। ম্যাথিউ ওয়াটকিন্স সতর্কতা কৌশলের পরিচালক। "Telegraph Media Group Limited"। Bloomberg Businessweek। New York City: Bloomberg L.P.। ১২ সেপ্টেম্বর ২০১৬। সংগ্রহের তারিখ ১২ সেপ্টেম্বর ২০১৬।  Greenslade, Roy (১৭ ফেব্রুয়ারি ২০১৬)। "Telegraph Media Group made £51m operating profit in 2015"। The Guardian। London। সংগ্রহের তারিখ ৪ মে ২০১৬।  দাপ্তরিক ওয়েবসাইট
মোহাম্মদ ইব্রাহিম

মোহাম্মদ ইব্রাহিম নামটি দিয়ে বোঝানো হতে পারে - মোহাম্মদ ইব্রাহিম (বিচারপতি), বাঙালি আইনজীবী, রাজনীতিবিদ, বিচারক ও শিক্ষাবিদ ছিলেন মোহাম্মদ ইব্রাহিম (চিকিৎসক) (১৯১১–১৯৮৯), বাংলাদেশী চিকিৎসক ও বাংলাদেশ ডায়াবেটিক সমিতির প্রতিষ্ঠাতা মুহাম্মদ ইব্রাহিম (পদার্থবিজ্ঞানী), বাংলাদেশী পদার্থবিজ্ঞানী, বিজ্ঞান লেখক মুহাম্মদ ইব্রাহিম (১৩তম মুঘল সম্রাট) (১৭০৩–১৭৪৬), ১৩তম মুঘল সম্রাট মোহাম্মদ ইব্রাহিম (বীর প্রতীক, ১৯৯১-এ মৃত্যু) (?–১৯৯১), বীর প্রতীক খেতাবপ্রাপ্ত মুক্তিযোদ্ধা মোহাম্মদ ইব্রাহিম (বীর প্রতীক, ২০০৭-এ মৃত্যু) (?–২০০৭), বীর প্রতীক খেতাবপ্রাপ্ত মুক্তিযোদ্ধা মোহাম্মদ ইব্রাহিম (বীর বিক্রম) (১৯৩৫–২০০৯), বীর বিক্রম খেতাবপ্রাপ্ত মুক্তিযোদ্ধা মোহাম্মদ ইব্রাহিম (ফুটবলার), একজন বাংলাদেশী ফুটবলার যিনি মধ্যমাঠের খেলোয়াড় (মিডফিল্ডার) হিসেবে খেলেন মুহাম্মদ ইব্রাহিম (পণ্ডিত), বাঙালি আলেম ও রাজনীতিবিদ মুহম্মদ ইবরাহিম (সচিব), বাংলাদেশের সচিব এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
বেলি ফুল

বেলি বা বেলী বা বেল (ইংরেজি: Arabian jasmine), (বৈজ্ঞানিক নাম: Jasminum sambac) জেসমিন গণের এক প্রকারের সুগন্ধী সাদা ফুল। এর আরেক নাম মল্লিকা। এই প্রজাতির গাছের উচ্চতা এক মিটার হতে পারে। এদের কচি ডাল রোমশ। পাতা একক, ডিম্বাকার, ৪-৮ সেমি লম্বা হয়। পাতা গাঢ়-সবুজ এবং মসৃণ। গ্রীষ্ম ও বর্ষায় একটি থোকায় কয়েকটি ফুল ফোটে। ফুলের আকার ও গড়ন অনুসারে কয়েকটি জাত আছে। জাত তিন জাতের বেল ফুল দেখা যায়। যথা: ১। সিঙ্গেল ধরনের ও অধিক গন্ধযুক্ত। ২। মাঝারি আকার ও ডবল ধরনের। ৩। বৃহদাকার ডবল ধরনের। বংশবিস্তার বেল ফুল গুটি কলম, দাবা কলম ও ডাল কলম পদ্ধতির মাধ্যমে বংশবিস্তার করা হয়। চাষ পদ্ধতি বেলে মাটি ও ভারী এঁটেল মাটি ব্যতীত সব ধরনের মাটিতে বেল ফুল চাষ করা যায়। জমিতে জল সেচ ও জল নিকাশের ব্যবস্থা থাকা ভালো। জমি ৪-৫টি চাষ ও মই দিয়ে ঝুরঝুরা ও সমান করতে হবে। জমি তৈরির সময় জৈব সার, ইউরিয়া, ফসফেট এবং এমপি প্রয়োগ করতে হবে। প্রায় ১ মিটার অন্তর চারা রোপণ করতে হবে। চারা লাগনোর পর ইউরিয়া প্রয়োগ করে পানি সেচ দিতে হবে।শীতকালে ছেঁটে দেয়া লাগে এবং টবেও ভালোভাবে জন্মানো যায়। ব্যবহার আলংকরিক হিসেবে বেল ফুলের ব্যবহার ব্যাপক। মূলত ফুলের তোড়া ও মালা তৈরিতে এর গুরুত্বপূর্ণ ব্যবহার বিস্তৃত। বেলফুলের তেল বেশ সুপরিচিত ও এটি তেল তৈরিতে ব্যবহৃত হয়। খুবই সুগন্ধময় একটি ফুল বেল ফুল Arabian jasmine (বেল ফুল), Kolkata, West Bengal, India বেল ফুলের কুঁড়ি কুঁড়ি সহ বেলি ফুল দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৫৮। উইকিমিডিয়া কমন্সে বেলি ফুল সংক্রান্ত মিডিয়া রয়েছে।
ক্রিপটিক ফেইট

ক্রিপটিক ফেইট (Cryptic Fate) বাংলাদেশের একটি হেভী মেটাল ব্যান্ড। ১৯৯০-এর দশকের শুরুতে ক্রিপটিক ফেইট ব্যান্ডটি গঠিত হয়। ১৯৮০-এর দশকের ক্ল্যাসিক ব্যান্ডগুলোর মাধ্যমে তারা শুরুতে অনুপ্রাণিত হলেও পরে তাদের শব্দ আরো পরিপক্ব ও অদ্বিতীয় হয়ে ওঠে ও শুরুর অনুপ্রেরণার ছাপটা কাটিয়ে ওঠে। হেভি মেটাল ধারাকে অনুসরণ করে ১৯৯৪ সালে তাদের ১ম স্টুডিও অ্যালবাম এন্ডস আর ফরএভার অ্যালবাম বের হয়, যা পুরোপুরি ইংরেজিতে ছিল। ২০০১ সালে তাদের ২য় স্টুডিও অ্যালবাম শ্রেষ্ঠ বের হয়, যা ছিল একটি কনসেপ্ট অ্যালবাম বাংলাদেশের মুক্তিযুদ্ধকে নিয়ে। ২০০৬ সালে তাদের ৩য় স্টুডিও অ্যালবাম দানব বের হয়। এই অ্যালবামের গানগুলো পুরোপুরি ভিন্ন ধাঁচের ও তাদের প্রাথমিক ধারার গান থেকে সম্পূর্ণ আলাদা। মনেই হবে না যে একই ব্যান্ডের গান। এন্ডস আর ফরএভার (১৯৯৪) শ্রেষ্ঠ(২০০১) দানব(২০০৬) গীটার - ফারহান গীটার - সারফারাজ ভোকাল/বেজ - সাকিব ড্রামার - রায়েফ আল হাসান রাফা [১] [২] [৩]
পেঁপে

পেঁপে (বৈজ্ঞানিক নাম: Carica papaya) একটি উদ্ভিদ যা Caricaceae পরিবারের সদস্য। একটি ফল যা মানুষ কাঁচা তথা সবুজ অবস্থায় সবজি হিসেবে এবং পাকা অবস্থায় ফল হিসাবে খেয়ে থাকে। এর অনেক ভেষজ গুণও রয়েছে। এর ইউনানী নাম পাপিতা, আরানড খরবূযা। এবং আয়ুর্বেদিক নাম অমৃততুম্বী। এটি একটি ছোট আকৃতির অশাখ বৃক্ষবিশেষ। লম্বা বো‍টাঁযুক্ত ছত্রাকার পাতা বেশ বড় হয় এবং সর্পিল আকারে কান্ডের উপরি অংশে সজ্জিত থাকে। প্রায় সারা বছরেই ফুল ও ফল হয়। কাঁচা ফল সবুজ, পাকা ফল হলুদ বা পীত বর্ণের। এটি পথ্য হিসেবে ও ব্যবহার হয়। কাঁচা, পাকা দু’ভাবেই খাওয়া যায়; তবে কাঁচা অবস্থায় সবজি এবং পাকলে ফল। কাঁচা ফল বাইরের দিক গাঢ় কালচে সবুজ এবং পাকলে খোসা সহ কমলা রং ধারণ করে। চট্টগ্রাম অঞ্চলে এটি "হঁইয়া" নামে পরিচিত পেঁপে বাংলাদেশ, ভারত, আমেরিকা, ব্রাজিল ইত্যাদি দেশে হয়ে থাকে। প্রতি ১০০ গ্রাম পাকা পেঁপেতে যা থাকে তা নিম্নরূপ: বাংলাদেশের সর্বত্রই সবজি এবং ফলের জন্য চাষ করা হয়। পাতা ও অপক্ক ফল তরুক্ষীর সমৃদ্ধ। এই তরুক্ষীরে প্রচুর পরিমাণে হজমকারী এনজাইম প্যাপাইন বিদ্যমান। পাতায় অ্যালকালয়েড, গ্লুকোসাইড এবং ফলে প্রচুর পরিমাণ ভিটামিন আছে। তরুক্ষীর, পাতা, ফল ও বীজ সবই ব্যবহার্য অংশ। তবে প্রধানত ফলই মানব খাদ্য। পেঁপে চাষ একটি লাভজনক ব্যাবসা হতে পারে কৃষকদের জন্য। জমিতে পেঁপে চাষ করে ভালো মুনাফা কামানো সম্ভব। এমনকি জমিতে পেঁপে চাষ করার জন্য ভারতের বিহার সরকার কৃষকদের ৭৫ শতাংশ পর্যন্ত ভর্তুকি দিয়ে থাকে। জমিতে পেঁপে গাছ লাগিয়ে কৃষকরা যাতে স্বাবলম্বী হতে পারে এজন্য বিহার সরকার ইন্টিগ্রেটেড হর্টিকালচার স্কিমের মাধ্যমে কৃষকদের ৪৫ হাজার টাকা পর্যন্ত ভর্তুকি দিয়ে থাকে। এই টাকা পেতে হলে বিহার সরকার ১ হেক্টর জমিতে পেঁপে চাষের খরচ নির্ধারণ করেছে ৬০ হাজার টাকা। রক্তকাশিতে, রক্তার্শে, মূত্রনালীর ক্ষতে, দাদ ও সোরিয়াসিসে, কোষ্ঠকাঠিন্যে এবং কৃমিতে পেঁপে হিতকর। পাকা পেঁপে অর্শরোগ ও কোষ্ঠকাঠিন্য রোগে হিতকর। পেঁপেতে প্রচুর পেপেন এনজাইম আছে যা মানুষের পাকস্থলীতে আমিষ হজমে সাহায্য করে। পেঁপের শরবৎ গাছে ঝুলে আছে পেঁপে চারা কুঁড়ি স্ত্রী ফুল পুরুষ ফুল পাতা কিনশাসায় পরিপক্ব গাছ সহ কাঁচা ফল কাঁচা ফল পাকা ফল পাকা পেঁপের বীজ "Carica"। ২০১৩। ২৩ মে ২০১৯ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৮।  "Carica papaya L."। U.S. National Plant Germplasm System। ৯ মে ২০১১। সংগ্রহের তারিখ ৫ সেপ্টেম্বর ২০১৭।  "সংরক্ষণাগারভুক্ত অনুলিপি"। ১৭ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৩।  "২ টাকায় চারা গাছ, লক্ষ টাকা রোজগারের সুযোগ দিচ্ছে বিহারের রাজ্য সরকার"। News 18 bangla। সংগ্রহের তারিখ ২৮ মে ২০২৩।  Akash, Baidya। "জমিতে পেঁপে চাষ করার জন্য ৭৫ শতাংশ ভর্তুকি দিচ্ছে সরকার"। india day30। সংগ্রহের তারিখ ২৮ মে ২০২৩।  উইকিমিডিয়া কমন্সে পেঁপে সংক্রান্ত মিডিয়া রয়েছে।
পিপি

পিপি লা পিউ (সংক্ষেপে পিপি) ওয়ার্নার ব্রাদার্স এর মেরি মেলোডিস ও লুনি টুনস সিরিজের একটি বিড়াল চরিত্র। এটি প্যারিসের আশপাশ এলাকায় বিচরন করে এবং এর উচ্চারন ও ফেঞ্চ। এটি স্রষ্ঠা চাক জোনস, কন্ঠ দিয়েছেন মেল ব্ল্যাংক। এর গা থেকে সবসময় দুর্গন্ধ ছড়ায় ফলে সকলে এর থেকে দুরে থাকার চেষ্টা করে। এটি সবসময় রোমান্টিক, এবং এর স্ত্রীলিঙ্গের বিড়াল এর প্রতি আকৃষ্ট হয়। টম এন্ড জেরি মোটু পাতলু গোলমাল জুনিয়র Lenburg, Jeff (১৯৯৯)। The Encyclopedia of Animated Cartoons। Checkmark Books। পৃষ্ঠা 117। আইএসবিএন 0-8160-3831-7। সংগ্রহের তারিখ ৬ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিউক্তিতে পিপি সম্পর্কিত উক্তির সংকলন রয়েছে। LooneyTunes.com
মোহাম্মদ মোদাব্বের

মোহাম্মদ মোদাব্বের (৬ অক্টোবর ১৯০৮ - ২১ এপ্রিল ১৯৮৪) হলেন বাংলাদেশের একজন বিশিষ্ট সাংবাদিক, শিশুসাহিত্যিক ও বিশিষ্ট সমাজ সেবক। তিনি শিশুসাহিত্যে অবদানের জন্য ১৯৬৫ সালে বাংলা একাডেমি সাহিত্য পুরস্কার লাভ করেন এবং সাংবাদিকতায় অবদানের জন্য ১৯৭৯ সালে বাংলাদেশ সরকার তাকে একুশে পদকে ভূষিত করে। মোদাব্বের ১৯০৮ সালের ৬ই অক্টোবর পশ্চিমবঙ্গের চব্বিশ পরগণা জেলার বশিরহাট মহকুমার হাড়োয়া গ্রামে জন্মগ্রহণ করেন। তিনি ১৯২২ সালে স্যার আর.এন. মুখার্জী বিদ্যালয় থেকে প্রবেশিকা পরীক্ষায় প্রথম বিভাগে পাস করেন। মোদাব্বের ১৯২৮ থেকে ১৯৩২ সাল পর্যন্ত সাপ্তাহিক ও দৈনিক দ্য মুসলমান পত্রিকায় সাংবাদিকতা করেন। ১৯৩৩ সালে নেতাজী সুভাষচন্দ্র বসুর ফরওয়ার্ড পত্রিকায় কাজ করেন। ১৯৩৫ সালে সাপ্তাহিক মোহাম্মাদী তে যোগদান করেন। এবং ১৯৩৬ সালে দৈনিক আজাদ পত্রিকায় বার্তা সম্পাদক নিযুক্ত হন। ১৯৪৮ সালে দৈনিক ইত্তেহাদে যোগদান করেন। ১৯৪৯ সালের ১৫ই আগস্ট তিনি ঢাকায় নিজের সম্পাদনায় তিনি পাকিস্তান নামে একটি অর্ধ সাপ্তাহিক পত্রিকা প্রকাশ করেন। এটি ১৯৬৫ সাল পর্যন্ত তার সম্পাদনায় প্রকাশিত হয়েছিলো। ১৯৫১ সালের ডিসেম্বরে দৈনিক মিল্লাত প্রকাশিত হলে তিনি তার প্রধান সম্পাদক নিযুক্ত হন। এছাড়া ১৯৫৮ সালে তিনি পাকিস্তান রেডক্রস পরিচালিত মাসিক জুনিয়র রেডক্রস পত্রিকার সম্পাদক নিযুক্ত হন। তিনি ছিলেন ঢাকা থেকে প্রকাশিত মাসিক মুকুলের সম্পাদক মন্ডলীর সদস্য। মোদাব্বের ১৯৮৪ সালের ২১শে এপ্রিল মৃত্যুবরণ করেন। শিশুসাহিত্যঃ হীরের ফুল(১৯৩০) তাকডুমাডুম(১৯৩০) মিসেস লতা সান্যাল ও আরও অনেকে(১৯৩৩) কিসসা শুনো(১৯৫০) গল্প শুনো(১৩৭১ বা) ডানপিটের দল(১৯৬২) ভ্রমণ কাহীনিঃ জাপান ঘুরে এলাম(১৯৫৯) প্রবাল দ্বীপে(১৯৬৪) স্মৃতি কথাঃ সাংবাদিকের রোজনামচা(১৯৭৭) ইতিহাস কথা কয় জীবনীঃ আনলো যারা জীয়ন কাঠি(১৯৪৬) সাধারণ জ্ঞানঃ সন্ধানী আলো(১৯৪৩) ১৯৬৫ সালে শিশুসাহিত্যে বাংলা একাডেমী পুরস্কার। ১৯৭৯ সালে একুশে পদক। "ব্যক্তিত্ব - মোহাম্মদ মোদাব্বের"। দৈনিক কালের কণ্ঠ। ২১ এপ্রিল ২০১৫। সংগ্রহের তারিখ ২ মার্চ ২০১৯।  "আজ সাংবাদিক মোহাম্মদ মোদাব্বেরের ২৯তম মৃত্যুবার্ষিকী :: দৈনিক ইত্তেফাক"। দৈনিক ইত্তেফাক। ২১ এপ্রিল ২০১৩। সংগ্রহের তারিখ ২ মার্চ ২০১৯।
ট্যাজ

তাসমানিয়ান ডেভিল বা সংক্ষেপে ট্যাজ (ইংরেজি: Tasmanian Devil (Taz)) হল লুনি টুনস ও মেরি মেলোডি সিরিজের এক কার্টুন চরিত্র। রবার্ট ম্যাককিমসনের সৃষ্ট প্রথম আবির্ভাব ডেভিল মে হেয়ার নামের কার্টুনের মাধ্যমে, ১৯ জুন ১৯৫৪ সালে। এটি অস্ট্রেলিয়ার একটি জীব যা প্রচন্ড জোরে অনেকটা টর্নেডোর মত চলাচল করে, প্রায় সব কিছুই এর খাদ্য এবং খাবার অনুসন্ধান তার অন্যতম কাজ। এর কন্ঠ দিয়েছেন মেল বল্যাংক। ১৯৯১ সালে ট্যাজ-ম্যানিয়া নামক কার্টুনে ট্যাজ প্রধান চরিত্রে অবতীর্ণ হয়। Trusdell, Brian (মে ২৮, ১৯৯৫)। "Focus : Warner's Toon Factory for the '90s"। The Los Angeles Times। USA। সংগ্রহের তারিখ ১০ মে ২০১১।
সিউল

সিউল (কোরীয়: 서울; /soʊl/; কোরীয়: [sʰʌul] (শুনুন); আক্ষ. অনু. Capital) পূর্ব এশিয়ার রাষ্ট্র দক্ষিণ কোরিয়ার রাজধানী ও বৃহত্তম মহানগরী। এটি দক্ষিণ কোরিয়ার উত্তর-পশ্চিম অংশে হান নদীর তীরে অবস্থিত। সিউল নগরকেন্দ্র থেকে প্রায় ৬০ কিলোমিটার পশ্চিমে পীতসাগর অবস্থিত। শহরটি উত্তর কোরিয়ার সাথে সীমান্ত থেকে মাত্র ৪০ কিলোমিটার দূরত্বে অবস্থিত। সিউল শহরটি দক্ষিণ কোরিয়ার সংস্কৃতি, অর্থনীতি, রাজনীতি, প্রশাসন ও শিল্পকারখানার প্রাণকেন্দ্র। শহরটির মোট আয়তন প্রায় ৬০০ বর্গকিলোমিটার এবং এখানে প্রায় ১০ লক্ষ লোক বাস করে। সিউল শহরটি দুই হাজার বছরেরও বেশি আগে ১৮ খ্রিস্টপূর্বাব্দে প্রতিষ্ঠিত হয়। ১৩৯৪ সাল থেকে সিউল শহরটি অবিভক্ত কোরিয়ার রাজধানী ছিল। কোরীয় ভাষাতে "সউল" শব্দের অর্থ "রাজধানী। শহরটি সরকারীভাবে হানসোং (১৯১১ সাল পর্যন্ত) বা কিয়োনসোং (১৯১১ থেকে ১৯৪৮ সাল পর্যন্ত) নামে পরিচিত হলেও সাধারণ লোকেরা এটিকে "সউল" বলেই ডাকত। ১৯৪৫ সালে জাপানি ঔপনিবেশিক শাসন থেকে মুক্তিলাভের পর শহরটির নাম সরকারীভাবে "সউল" বা সিউল রাখা হয়। ১৯৪৮ সালে দুই কোরিয়া বিভক্ত হয়ে গেলে সিউল দক্ষিণ কোরিয়ার রাজধানীতে পরিণত হয়। সিউল শহরটি পর্বত দিয়ে ঘেরা। সবচেয়ে উঁচু পর্বতটি হল শহরের উত্তর প্রান্তে অবস্থিত বুখানসান পর্বত (উচ্চতা ৮৩৬ মিটার)। পূর্ব থেকে পশ্চিমদিকে প্রবহমান হান নদীটি শহরকে দুই ভাগে ভাগ করেছে। সিউলের ব্যবসাবাণিজ্যিক এলাকাগুলি শহরের কেন্দ্রে ও হান নদীর দক্ষিণ তীরে অবস্থিত। কলকারখানাগুলি শহরের পশ্চিম অংশে (বিশেষ করে ইয়েওংদেউংপো এলাকাতে) অবস্থিত। অন্যদিক অপেক্ষাকৃতি নিম্নবিত্ত আবাসিক এলাকাগুলি শহরের পূর্ব অংশে অবস্থিত। শহরের উত্তর অংশটি পর্বতময় এবং এখানে অনেক উদ্যান ছাড়াও রাষ্ট্রপতির প্রাসাদ বা চোংওয়াদায়ে (নীল বাড়ি) অবস্থিত। সিউলের জলবায়ু মহাদেশীয় প্রকৃতির। এখানে চারটি ঋতু বিদ্যমান। গ্রীষ্মকালগুলি গরম ও আর্দ্র এবং শীতকালগুলি শীতল ও তুলনামূলকভাবে শুষ্ক। জুলাই থেকে সেপ্টেম্বর মাসে বেশিরভাগ বৃষ্টিপাত হয়। বর্তমানে সিউল বিশ্বের অন্যতম শীর্ষস্থানীয় শহর হিসেবে পরিগণিত হয়। দ্বিতীয় বিশ্বযুদ্ধের পরে প্রায় অর্ধশতাব্দী ধরে শহরটির বিস্ময়কর অর্থনৈতিক উত্থান ঘটে। জাপানের টোকিও এবং মার্কিন যুক্তরাষ্ট্রের নিউ ইয়র্ক শহর ও লস অ্যাঞ্জেলেসের পরে সিউল শহরের অর্থনীতি বিশ্বের ৪র্থ বৃহত্তম নগর অর্থনীতি। সামসুং, এলজি এবং হুন্দাই-এর মত বৃহৎ পারিবারিক ব্যবসা প্রতিষ্ঠানগুলি শহরের অর্থনীতির মূল চালিকাশক্তি। শহরটি ১৯৮৮ সালে গ্রীষ্মকালীন অলিম্পিক এবং যৌথভাবে ২০০২ সালের ফিফা বিশ্বকাপ আয়োজন করে। সিউল শহরে প্রতি বছর ১ কোটিরও বেশি পর্যটক বেড়াতে আসে। ফলে এটি বিশ্বের ৯ম সর্বোচ্চ দর্শিত শহর। "Seoul Statistics (Land Area)"। সিউল মেট্রোপলিটন সরকার। সংগ্রহের তারিখ ২৪ মার্চ ২০১০।  "সংরক্ষণাগারভুক্ত অনুলিপি"। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪।  "Color"।  "서울 통계정보 시스템"। stat.seoul.go.kr। ২৭ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৭ জুন ২০১৮।  "MasterCard-Global Destination Cities index" (পিডিএফ)। ১৬ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ জুন ২০১৮।
নিউরোট্রান্সমিটার

স্নায়ুকোষ তথা নিউরন হতে নিঃসৃত একধরনের রাসায়নিক পদার্থ এক স্নায়ুকোষ থেকে আরেক স্নায়ুকোষে সংকেত পরিবহন, সংকেত পরিবর্ধন বা সংকেত নিয়ন্ত্রণ করে তাকে নিউরোট্রান্সমিটার বলে। নিউরোট্রান্সমিটার মূলত একপ্রকার রাসায়নিক বার্তাবাহক যা সিন্যাপস বা স্নায়ুসন্ধি দিয়ে এক নিউরন থেকে পরবর্তী অপর নিউরনে রাসায়নিক সিগন্যাল প্রেরণ করে। সিন্যাপসের সিনাপটিক ভেসিকল হতে নিউরোট্রান্সমিটারগুলো নিঃসৃত হয় এবং সিনাপটিক ক্লাফটে অবস্থিত রিসিপ্টর কর্তৃক গৃহীত হয়। বেশিরভাগ নিউরোট্রান্সমিটার এর আকার একক অ্যামিনো এসিডের ন্যায় ছোট তবে কিছু কিছু নিউরোট্রান্সমিটার প্রোটিন বা পেপটাইড এর আকারের ন্যায় বড় হয়ে থাকে। অ্যাস্পার্টিক অ্যাসিড (Asp) গ্লুটামেট (Glu) গামা অ্যামিনো বিউটাইরিক অ্যাসিড (GABA) গ্লাইসিন (Gly) অ্যাসিটাইলকোলিন (Ach) ক্যাটিকোল অ্যামাইন ও অন্যান্য বেঞ্জিন কেন্দ্রযুক্ত মোনো-অ্যামাইনঃ ডোপামিন (DA) নরএপিনেফ্রিন (নরঅ্যাড্রেনালিন) (NE) এপিনেফ্রিন (অ্যাড্রেনালিন) (Epi) অক্টোপামিন (ক্যাটিকোল অ্যামাইন নয়) টাইরামিন (ক্যাটিকোল অ্যামাইন নয়) ফেনাইল ইথানলামিন (ক্যাটিকোল অ্যামাইন নয়) ইন্ডোল অ্যামাইন: সেরোটোনিন (5-হাইড্রক্সিট্রিপ্টামাইন, 5-HT) (মেলাটোনিন (Mel) (মোনো-অ্যামাইন নয়, অ্যাসিটাইল অ্যামাইন) ডাইমিথাইল ট্রিপ্টামিন (DMT) ইমাইডাজোল অ্যামাইন: হিস্টামিন (H) বোম্বেসিন গ্যাস্ট্রিন রিলিজিং পেপটাইড (GRP) গ্যালানিন গ্যাস্ট্রিন সমূহ গ্যাস্ট্রিন কোলেসিস্টকাইনিন (CCK) পশ্চাৎ পিটুইটারীর ভেসোপ্রসিন অক্সিটোসিন নিউরোফাইসিন I নিউরোফাইসিন II ওপিয়য়েড সমূহ কর্টিকোট্রপিন বা অ্যাড্রেনকর্টিকট্রফিক হর্মোন (ACTH) বিটা লাইপোট্রপিন ডাইনরফিন এন্ডরফিন এনকেফালিন লিউমরফিন সিক্রেটিন জাতীয় পেপ্টাইড সিক্রেটিন মোটিলিন গ্লুকাগন ভ্যাসোঅ্যাক্টিভ ইন্টেস্টিনাল পেপ্টাইড (VIP) গ্রোথ হর্মোন রিলিসিং হর্মোন (GRF) সোমাটোস্টাটিন জাতীয় পেপ্টাইড সোমাটোস্টাটিন ট্যাকিকাইনিন জাতীয় পেপ্টাইড নিউরোকাইনিন এ নিউরোকাইনিন বি Neuropeptide A নিউরোপেপটাইড Y (Y=টাইরোসিন) নিউরোপেপটাইড Y (NY) অগ্ন্যাশয় পলিপেপটাইড (PP) পেপটাইড YY (PYY) সাবস্টান্স পি নাইট্রিক অক্সাইড (NO) কার্বন মনক্সাইড (CO) আনন্দামাইড
সেসিল টার্টল

সেসিল টার্টল, ওয়ার্নার ব্র্রস লুনি টিউনস এবং মেরি মেলোডি সিরিজ চলচ্চিত্রের একটি কাল্পনিক চরিত্র। এটি একটি কচ্ছপ। স্রষ্ঠা টেক্স এভেরি, ১৫ ই মার্চ ১৯৪১ সালে মুক্তি পাওয়া টর্টয়েস বিটস হেয়ার এনিমেশন ছবিতে প্রথম আবির্ভাব। কন্ঠ দিয়েছেন মেল ব্ল্যাংক। Rovin, Jeff (১৯৯১)। The Illustrated Encyclopedia of Cartoon Animals। Prentice Hall Press। পৃষ্ঠা 48। আইএসবিএন 0-13-275561-0। সংগ্রহের তারিখ ৮ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Beck, Jerry; Friedwald, Will (১৯৮৯)। Looney Tunes and Merrie Melodies: A Complete Illustrated Guide to the Warner Bros. Cartoons। Henry Holt and Co। পৃষ্ঠা 114। আইএসবিএন 0-8050-0894-2। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গ্র্যানি (লুনি টিউনস)

গ্র্যানি লুনি টুনস সিরিজের একটি কার্টুন চরিত্র। এটি একটি বৃদ্ধ মহিলা যে বাগস বানি, সিলভেসটার, টুইটি, হেকটার সহ পভৃতি চরিত্রের সহ অভিনেতা। ১৯৩৭ সনে প্রথম আসে এনিমেটর টেক্স এভেরির মাধ্যমে লিটল রেড ওয়াকিং হুড নামের ছবিতে। বর্তমানে এটি সিলভেস্টার এন্ড টুইটি মিসট্রিস এর নিয়মিত চরিত্র।
পেশী তন্ত্র

অভ্যন্তরীণ অঙ্গ এবং রক্তনালীর গায়ের অনৈচ্ছিক পেশী,হৃদপিন্ডের পেশী এবং অস্থিগাত্রের সাথে লাগানো ঐচ্ছিক কঙ্কাল পেশী নিয়ে যে তন্ত্র গঠিত হয় তাকে পেশিতন্ত্র বলে। পেশী তন্ত্রের অংশ সমূহ পেশীকলা ডোরাকাটা ঐচ্ছিক অস্থিযুক্ত পেশী (striated voluntary skeletal muscle) শ্বেততন্তু লোহিত অনৈচ্ছিক মসৃণ পেশী (Smooth muscle) এক-একক বহু-একক টেন্ডন পেশীতন্ত্রের বিভিন্ন গুরুত্বপূর্ণ কাজ। 1. অঙ্গ-প্রত্যঙ্গ সঞ্চালন,চলাফেরায় সহায়তা,অঙ্গ বিন্যাস এবং ভারসাম্য রক্ষা করা। 2. কঙ্কালতন্ত্রের সাথে যৌথভাবে দেহের নির্দিষ্ট আকার গঠন করা। 3. পেশীতে গ্লাইকোজেন সঞ্চয় করে ভবিষ্যৎ জরুরি প্রয়োজনে শক্তির উৎস হিসেবে ব্যবহার করা। 4. বিশেষ বৈশিষ্ট্য সম্পন্ন হওয়ায় হৃৎপেশির হৃৎপিন্ডের স্পন্দন এবং রক্ত সঞ্চালনের দায়িত্ব পালন করা। 5. মলমূত্র ত্যাগ,পরিপাকনালির মধ্য দিয়ে খাদ্য বস্তুর চলন প্রভৃতি স্বয়ংক্রিয় কাজে ভূমিকা পালন।
ত্বক

ত্বক হচ্ছে মেরুদন্ডী প্রাণীর বহিরাঙ্গিক একটি অংশ যা প্রকৃতপক্ষে একটি নরম আবরণ এবং দেহকে আবৃত করে রাখে। এটি প্রাণিদের ভিতরের অংশগুলোকে রক্ষা করে। এটি মানবদেহের সবচেয়ে বড় অঙ্গ। স্তন্যপায়ীদের ত্বকে লোম বা ছোট চুল থাকে। ত্বক পারিপার্শ্বিক পরিবেশের সাথে সংযোগ স্থাপন করে এবং বাহ্যিক প্রভাবের বিরুদ্ধে এটি দেহের প্রাথমিক রক্ষক। রোগ সৃষ্টিকারী জীবাণুর বিরুদ্ধে ও শরীর থেকে অতিরিক্ত জল অপসারণ প্রতিরোধে ত্বক গুরুত্বপূর্ণ ভূমিকা রাখে। এছাড়া অন্তরক, তাপমাত্রা নিয়ন্ত্রক, ইন্দ্রিয় ও ভিটামিন ডি উৎপাদক হিসেবে ত্বক কাজ করে। ত্বকের পুরুত্ব প্রাণীভেদে এবং একই প্রাণীতে অবস্থানভেদে পরিবর্তিত হয়। মানুষের চোখের পাতার ত্বক সবচেয়ে পাতলা আর হাত-পায়ের তালুর ত্বক সবচেয়ে পুরু। স্তরঃ ত্বকের স্তর প্রধানত দুটি। এপিডার্মিস (বাইরে) ও ডার্মিস (ভিতরে)। এপিডার্মিস পাতলা আর ডার্মিস পুরু। এপিডার্মিস ৫টি স্তর নিয়ে গঠিত। ১ কঠিন স্তর (stratum corneum)
সিকান্‌দার আবু জাফর

সিকান্দার আবু জাফর (১৯ মার্চ ১৯১৯ - ৫ আগস্ট ১৯৭৫) একজন বাঙালি কবি, সঙ্গীত রচয়িতা, নাট্যকার ও সাংবাদিক। তিনি ভারত বিভাগোত্তর কালে প্রকাশিত সাহিত্য পত্রিকা সমকাল সম্পাদনার জন্য বিশেষভাবে খ্যাত। তার একটি বিখ্যাত কবিতা হলো জনতার সংগ্রাম চলবেই, আমাদের সংগ্রাম চলবেই হতমানে অপমানে নয়, সুখ সম্মানে বাঁচবার অধিকার কাড়তে দাস্যের নির্মোক ছাড়তে অগণিত মানুষের প্রাণপণ যুদ্ধ চলবেই চলবেই, আমাদের সংগ্রাম চলবেই। এটি পরে জনপ্রিয় গণসঙ্গীতে রূপান্তরিত হয়। সিকান্দার আবু জাফর ১৯১৯ সালের ১৯ মার্চ তৎকালীন খুলনা জেলার তালা উপজেলার তেঁতুলিয়া গ্রামে জন্ম গ্রহণ করেন। পিতার নাম সৈয়দ মঈনুদ্দীন হাশেমী। পেশায় কৃষক ও ব্যবসায়ী ছিলেন। পিতৃব্য সৈয়দ জালালুদ্দীন হাশেম। স্থানীয় স্কুল থেকে ম্যাট্রিক পাস করার পর তিনি কলকাতার রিপন কলেজে পড়েন। ১৯৪১ সালে তিনি কাজী নজরুল ইসলামের নবযুগ পত্রিকায় যোগ দেন। এছাড়া দৈনিক ইত্তেফাক, দৈনিক মিল্লাত-এ চাকরি করতেন। আমাদের সংগ্রাম চলবেই তার রচনা বিখ্যাত গান। দেশবিভাগের পর তিনি ঢাকায় চলে আসেন। পঞ্চাশের দশকে রেডিও পাকিস্তানের শিল্পী হিসেবে কাজ করেন। ১৯৫৭ সাল থেকে ১৯৭৫ সাল পর্যন্ত তিনি সাহিত্য পত্রিকা 'সমকাল'-এর প্রকাশক ও সম্পাদকের দায়িত্ব পালন করেন। ১৯৭৫ সালের ৫ আগস্ট সিকান্দার আবু জাফর মৃত্যুবরণ করেন। একজন সাহিত্যিক হিসেবে সিকানদার আবু জাফরের যে খ্যাতি তার চেয়েও অনেক বেশি প্রসিদ্ধি সাহিত্য সম্পাদক হিসেবে। সাহিত্য পত্রিকা সমকাল সাহিত্য পত্রিকার প্রকাশ ও সম্পাদনা তার জীবনের একটি তাৎপর্যময় ঘটনা। ১৯৫৭ থেকে ১৯৭৫ খ্রিষ্টাব্দ পর্যন্ত তিনি ‘সমকালে’র প্রকাশক ও সম্পাদকের দায়িত্ব পালন করে পূর্ব বঙ্গের সাহিত্য আন্দোলনে নতুন গতির সঞ্চার করেছিলেন। এ পত্রিকায় ষাটের দশকের নামী-দামী সকল কবি-লেখকের রচনা প্রকাশিত হয়েছে। লেখার সাবধানী ও নৈর্ব্যক্তিক নির্বাচন, প্রতিভাবান নতুন লেখকদের মর্যাদা প্রদান, মনোযোগী সম্পাদনা এবং মুদ্রণ পরিপাট্যের জন্য সমকাল সকল কবি-লেখকের জন্য স্বপ্নের পত্রিকা হয়ে উঠেছিল। একই সঙ্গে এটি প্রগতিশীল বাংলা সাহিত্যধারার অগ্রগামী সাহিত্য পত্রে পরিণত হয়েছিল। তাঁর নিজরেও প্রচুর লেখা এ পত্রিকায় তিনি প্রকাশ করেছিলেন যার মধ্যে রয়েছে বিখ্যাত বাংলা ছাড় কবিতাটি: রক্তচোখের আগুন মেখে ঝলসে যাওয়া আমার বছরগুলো আজকে যখন হাতের মুঠোয় কণ্ঠনালীর খুন পিয়াসী ছুরি কাজ কি তবে আগলে রেখে বুকের কাছে কেউটে সাপের ঝাপি আমার হাতেই নিলাম আমার নির্ভরতার চাবি তুমি আমার আকাশ থেকে সরাও তোমার ছায়া তুমি বাংলা ছাড়ো। প্রসন্ন প্রহর (১৯৬৫) বৈরী বৃষ্টিতে (১৯৬৫) তিমিরান্তিক (১৯৬৫) বৃশ্চিক লগ্ন (১৯৭১) বাংলা ছাড় সিরাজউদ্দৌলা (১৯৬৫) মহাকবি আলাওল (১৯৬৬) শকুন্ত উপাখ্যান (১৯৫২) মাকড়সা (১৯৬০) মাটি আর অশ্রু পূরবী নতুন সকাল জয়ের পথ জয়ের পথে নবী কাহিনী রুবাইয়াৎ ওমর খৈয়াম সেন্ট লুইয়ের সেতু বারনাড মালামুডের যাদুর কলস মালব কৌশিক তিনি ১৯৬৬ সালে বাংলা একাডেমি পুরস্কার-এ ভূষিত হন এবং ১৯৮৪ সালে (মরণোত্তর) একুশে পদক লাভ করেন। "জাফর, সিকান্দার আবু - বাংলাপিডিয়া"। bn.banglapedia.org। সংগ্রহের তারিখ ২০২৪-০৪-০৭।  দৈনিক ইত্তেফাক ৩০শে মার্চ ২০১৬ সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ৪০০। "গণমানুষের কবি সিকান্দার আবু জাফর"। ২৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১৬।
ভিজুয়াল বেসিক

ভিজুয়াল বেসিক (সংক্ষেপে ভিবি বা VB) একটি চতুর্থ প্রজন্মের ঘটনা চালিত (event-driven) প্রোগ্রামিং ভাষা এবং মাইক্রোসফটের "কম" বা কম্পোনেন্ট অবজেক্ট মডেল (COM -Component Object Model) এর আইডিই (IDE - integrated development environment)। মাইক্রোসফট এই ভাষাকে বাজারে আনে পুরাতন বেসিক ভাষার উন্নত সংস্করণ হিসেবে ১৯৯১ সালে প্রথম আনে এবং ২০০৮ সালে শেখার জন্য উন্মুক্ত করে।এটি হলো বেসিক (BASIC - "Begginer's All Perpose Symbollic Instruction Codes"),কম্পিউটারের ইতিহাসে সবচেয়ে বেশি ব্যাবহূত প্রোগ্রামিং ভাষার একটি শাখা বা সংস্করণ। দৃশ্যমান বা গ্রাফিকাল বৈশিষ্ট্য এবং বেসিক ভাষার উত্তরাধিকার ভিবিকে তুলনামূলকভাবে সহজ়ে আয়ত্ত এবং ব্যবহার করার সুবিধা প্রদান করেছে। ভিজুয়াল বেসিকের শেষ প্রকাশনা ছিল ১৯৯৮ সালের সংস্করণ ৬ (version 6)। এটির জন্য মাইক্রোসফটের বর্ধিত সহযোগিতা ২০০৮ এর মার্চ মাসে শেষ হয়েছে। বর্তমানে এই ভাষাটি ভিজুয়াল বেসিক ডট নেট দ্বারা প্রতিস্থাপিত হয়েছে। ভিজুয়াল বেসিকের আগমন বেসিক ভাষা থেকে। ভিবি জিইউআই - গ্রাফিকাল ইউজার ইন্টারফেস (GUI-graphical user interface) বা ব্যবহারকারীর জন্য দৃশ্যমান ব্যবহার ব্যবস্থার র‌্যাপিড অ্যাপ্লিকেশন ডেভেলপমেন্ট বা র‌্যাড (RAD -rapid application development) অ্যাপ্লিকেশন চালু করেছে। এছাড়াও ডেটা অ্যাকসেস অবজেক্ট, রিমোট ডেটা অবজেক্ট ইত্যাদির মাধ্যমে ডেটাবেজে কাজ করার এবং অ্যাকটিভএক্স (ActiveX) নিয়ন্ত্রক ও ডিজিটাল বস্তু(অবজেক্ট) তৈরি করার সুবিধা দিয়েছে। ভিবিএ (VBA), ভিবিস্ক্রিপ্ট ইত্যাদি স্ক্রিপ্টিং ভাষা সিন্ট্যাক্সের দিক থেকে ভিজুয়াল বেসিকের মতই, কিন্তু কাজ করে ভিন্ন ভাবে। একজন প্রোগ্রামার ভিজুয়াল বেসিকের সাথেই দিয়ে দেয়া কম্পোনেন্টের দ্বারা একটি অ্যাপ্লিকেশন প্রোগ্রাম দাঁড় করাতে পারবেন। ভিজুয়াল বেসিকে লেখা প্রোগ্রাম সরাসরি উইন্ডোজ এপিআই ব্যবহার করতে পারে কিন্তু সেক্ষেত্রে "এক্সটার্নাল ফাংশন" বিবৃত করা প্রয়োজন। চূড়ান্ত প্রকাশ (এখন ভিসুয়াল বেসিক হিসাবে কেবল পরিচিত) ১৯৯৮ সালে সংস্করণ ছিল ৬। এপ্রিল ৮, ২০০৮ থেকে মাইক্রোসফট ভিসুয়াল বেসিক ৬.০ এর আইডিই সম্রথন ছেড়ে দিলো। মাইক্রোসফট ভিসুয়াল বেসিক দল এখনও উপর ভিসুয়াল বেসিক 6.0 অ্যাপ্লিকেশনের জন্য উপযুক্ততা বজায় রাখে উইন্ডোজ ভিস্তা , উইন্ডোজ সার্ভার 2008 R2, সহ উইন্ডোজ 7 , উইন্ডোজ 8 , উইন্ডোজ 8.1 , উইন্ডোজ সার্ভার 2012 এবং উইন্ডোজ 10-এ।২০১৪ সাল পর্যন্ত এখনও ভিসুয়াল বেসিক নেটের থেকেও ভিসুয়াল বেসিক 6.0 পছন্দ করে এমন ​​ডেভেলপারদের সংখ্যা হাজার হাজার ছিল। কিছু ডেভেলপাররা ভিসুয়াল বেসিক 6.0 এর একটি নতুন সংস্করণ জন্য আহবান করে 2014 সালে। ভিজুয়াল বেসিক ভাষার উদাহরণ : এই কোডের অংশটুকু "ফর্ম" নামের একটি উইন্ডো লোড হলে একটি মেসেজ বক্স দেখাবে: Private Sub Form_Load() For I = 1 To 1000 MsgBox "Hello, World!" Next I End Sub Microsoft MSDN 2005 VB has been deprecated in favor of Visual Basic .NET (now simply called Visual Basic), although conversion from VB to VB.NET can be non-trivial. [১].) For example: S="ABC" : S = S & "DEF" : S = S & "GHI" is common practice in VB, but will cause major problems if used on ASP pages. This is because static constants are handled differently by the two languages. The above code will cause significant overhead for VBScript উইকিবইয়ে এই বিষয়ের উপরে একটি বই রয়েছে: Programming:Visual Basic Classic VB 6.0 at MSDN VB 6.0 at MSDN UK Migrating from Visual Basic 6.0 to Visual Basic 2008 (MSDN UK) কার্লিতে Visual Basic (ইংরেজি)
পাইপ অর্গান

পাইপ অর্গান একপ্রকার বাদ্যযন্ত্র। এতে ধাতব বা কাঠের তৈরি নলের ভেতর বাতাসের প্রবাহ নিয়ন্ত্রণ করে শব্দ উৎপাদিত হয়। এটি এক ধরনের কীবোর্ড যন্ত্র। একটি পাইপ অর্গান বায়ুকে পাইপে প্রবেশ করায়, যার ফলে বাতাস দোদুল্যমান হয় এবং শব্দ উৎপন্ন হয়। "Organ | Definition, History, Types, & Facts | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০২-০৫।  "The organ as a wind instrument"। yamaha.com। সংগ্রহের তারিখ ২০২৪-০২-০৫।